ועדת החינוך, התרבות והספורט, כנסת 20, פרוטוקול מספר 312, 2016-12-14 10:10

יעקב מרגי: שלום לכולם, אני מתכבד, אמנם באיחור, אבל גם עסקנו בתנאי שכר של מורים.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת, ה- 14.12.16, י"ד בכסלו, תשע"ז.

יעקב מרגי: הנושא על סדר היום: ירידה במספר המורים המועסקים בתוכנית לנוער בסיכון שנקראת היל"ה, של חבר הכנסת מסעוד גנאים ושל חבר הכנסת יוסי יונה, אם יגיע בהמשך יציג לנו את הבעיה.

מסעוד גנאים: אני אחליף אותו.

יעקב מרגי: אני אתן לך גם בלי החלפה.

יעקב מרגי: חבר הכנסת מסעוד גנאים היוזם יציג לנו את הבעיה ונצלול לתוך הדיון, כולי תקווה שהפעם נזהה בעיה, הלוואי ואין, אבל בפעם שעברה, בדיון הקודם, לא הצלחנו לזהות בעיה.

יעקב מרגי: בבקשה.

מסעוד גנאים: זה נכון.

מסעוד גנאים: תודה אדוני היושב ראש.

מסעוד גנאים: ראה מה שכתוב בכתבה שקראנו ובדו"ח שקראנו בארץ, שהבדיקה שעשו ועד מורי היל"ה, אם זה נכון אז הבעיה מתמקדת בשתי נקודות.

מסעוד גנאים: נקודה ראשונה, זה שמשנת 2014 עד 2016 יש ירידה של 140 מורים ומורות בכל התכנית.

מסעוד גנאים: זו בעיה ראשונה.

מסעוד גנאים: הבעיה השניה, זה שכאשר מועסקים בתכנית כ- 350 מורים ומורות, לא מעסיקים אותם מתחילת השנה אלא מאחרים בחודש או חודשיים.

מסעוד גנאים: זה פוגע בשכר שלהם.

מסעוד גנאים: אלה שני הדברים שהצביע עליהם הדו"ח או הבדיקה שעשו ועד מורי היל"ה בקשר לכל תכנית היל"ה שהיא תכנית לנוער בסיכון, היא תכנית שאני צריך להגיד שהיא תכנית חשובה מאוד, מטפלת בשכבה שאנחנו מאוד רוצים שיתנו לה מסגרת חינוכית ולימודית.

מסעוד גנאים: אדוני היושב ראש, אני חושב שהחטא הקדמון שתמיד כולנו מדברים עליו זה העסקת מורי קבלן שכולנו היינו בהרבה דיונים בקשר אליו, שהיינו רוצים לא לראות את התופעה הזו ורוצים לראות כל מורה וכל מורה מועסק באופן ישיר על ידי משרד החינוך כדי שיבטיח את מקום העבודה שלו ואת מקור הפרנסה שלו.

מסעוד גנאים: אנחנו מבינים רשת עתיד היא בעלת הסמכות והיא שמפעילה ומעסיקה את המורים של מורי היל"ה.

<קריאה: כל התכנית?

מסעוד גנאים: כל התכנית, כן.

מסעוד גנאים: רשת עתיד מועסקת - - -

יעקב מרגי: היא הזכיין.

מסעוד גנאים: היא הזכיין.

מסעוד גנאים: וגם מתוך מה שאנחנו יודעים, שיש איזשהו הסכם קיבוצי עם כל המורים.

מסעוד גנאים: אז זו הבעיה, אדוני היושב ראש.

יעקב מרגי: חברי הכנסת, אתם רוצים להוסיף קודם?

יעקב מרגי: או שנשמע קודם?

יוסף ג'בארין: אני אוסיף, אין בעיה.

יעקב מרגי: בבקשה.

יוסף ג'בארין: בוקר טוב לך.

יוסף ג'בארין: האמת היא שהנושא של נוער בסיכון הוא נושא מאוד, איך אומרים, בנפשנו.

יוסף ג'בארין: אני חושב שאתם מכירים את התגברות תופעת האלימות בחברה הערבית.

יוסף ג'בארין: את הנתונים המאוד מדאיגים על נשירה, את הנתונים המאוד מדאיגים על תלמידים שאין להם זכאות לבגרות וגם אלה שיש להם זכאות לבגרות, לא בטוח שיש להם בגרות איכותית.

יוסף ג'בארין: הנתונים שלנו מראים שכ- 22% רק משכבת הגיל 17-18 יש להם בגרות איכותית.

יוסף ג'בארין: ולכן אנחנו רוצים להקדים פשוט תרופה למכה ולראות מה קורה.

יוסף ג'בארין: אני, אגב, לא בטוח שהמשאבים הקיימים כיום מספיקים כדי להתמודד עם היקף התופעות הקיימות - - -

יעקב מרגי: - - - כבר נתת לה את התשובה, בוא ננעל את הדיון.

יוסף ג'בארין: אז על אחת כמה וכמה כשאנחנו שומעים אפילו שיש קצת נסיגה בנושא הזה.

יוסף ג'בארין: אז אני אבקש ברשות

יוסף ג'בארין: כם בנוסף להערות החשובות של חברי גנאים, אולי גם להוסיף קצת על היקף הפעילות ובאיזה מידה אתם מצליחים לענות על הצרכים.

יעקב מרגי: אני אתן לך רשות, אבל תתייחסי לזה.

יעקב מרגי: הפרויקט הוא במסגרות המחלקות לקידום נוער, נכון?

<אתי אלוני: יחידות לקיום נוער, וזו תכנית ולא פרויקט.

<אתי אלוני: היא כבר קיימת 24 שנים.

יעקב מרגי: תכנית.

יעקב מרגי: אני אמרתי בדיון הקודם ש- 90%, אני עולה עכשיו, בדיון הקודם אמרתי 80%.

יעקב מרגי: 90% בבנין הזה סובלים מסמנטיקה.

יעקב מרגי: בסדר, אוקי.

יעקב מרגי: זה לא פרויקט, זה תכנית.

יעקב מרגי: בבקשה, גברתי.

יעקב מרגי: תציגי את עצמך ותני לנו קצת רקע, קודם כל תנו לנו רקע מה זה תכנית היל"ה.

<יפעת קלמרו: אז אולי אני אתחיל.

יעקב מרגי: מי שאת, לא משנה, תציגי את עצמך.

<יפעת קלמרו: לי קוראים יפעת קלמרו ואני מנהלת של קידום נוער והיל"ה באגף לחינוך לילדים ונוער בסיכון.

יעקב מרגי: משרד החינוך.

מסעוד גנאים: מה השם רק?

<יפעת קלמרו: יפעת קלמרו.

<יפעת קלמרו: טוב, אנחנו באמת מתכנסים כאן כל פעם מחדש לדיון על המורים.

<יפעת קלמרו: התכנית מופעלת במסגרת היחידות - - -

יעקב מרגי: תשאלי את קדימה מדע, אתם פחות.

<יפעת קלמרו: אנחנו פחות?

<יפעת קלמרו: טוב.

<יפעת קלמרו: אנחנו מפעילים את תכנית היל"ה בתוך היחידות לקידום נוער ברשויות המקומיות, 204 מרכזים בכל הארץ.

<יפעת קלמרו: מקבלים שירות בסביבות 6,000 ילדים מדי חודש, ואנחנו מדברים על ילדים שנשרו ממערכת החינוך - - -

יעקב מרגי: הם כבר מחוץ למערכת החינוך.

<יפעת קלמרו: מחוץ למערכת החינוך.

<יפעת קלמרו: זאת אומרת, זה לא ילדים בסיכון, זה ילדים שנשרו מהמערכת ומוגדרים כתלמידים מנותקים, הם מקבלים גם שירותי טיפול ביחידה לקידום נוער אבל גם שירותי השכלה של תכנית היל"ה כדי, בעצם, לאפשר להם את סגירת הפערים וקבלת תעודה משמעותית.

<יפעת קלמרו: אנחנו מפעילים את התכנית - - -

חנין זועבי: הם נכנסים בסטטיסטיקה של הנשירה או בגלל שהם מחוץ לבית הספר אז הם לא נכנסים לסטטיסטיקה של הנשירה?

<יפעת קלמרו: הם בסטטיסטיקה של הנשירה, אבל מתוך הסטטיסטיקה של הנשירה, הם ילדים שמקבלים שירותים של משרד החינוך - - -

<קריאה: הם ילדים מזוהים.

<יפעת קלמרו: הם ילדים מזוהים.

יעקב מרגי: באיזה גילאים בתוך החינוך החובה?

<יפעת קלמרו: 14-18.

<יפעת קלמרו: זה יכול לעלות קצת למעלה.

יעקב מרגי: יש מסגרות לאלה שנשרו מתחת לגיל הזה?

<יפעת קלמרו: לא, מתחת לגיל הזה מדובר על ילדים שמקבלים שירות דרך המשרד בשירותים אחרים, מחזיקים אותם בתוך בתי הספר - - -

יעקב מרגי: בתקווה שהקב"

יעקב מרגי: סיות עושות את - - -

<יפעת קלמרו: הקב"סיות בדרך כלל מזהים מי הם, אבל התופעה היא יותר מוכרת ויותר רחבה באמת בחינוך העל יסודי.

<יפעת קלמרו: אנחנו מפעילים את התכנית, כמו שאמרנו, כמה שנה חמישית עם רשת עתיד, שתכף אתי אלוני, מנהלת התכנית ברשת עתיד תוכל לספר - - -

יעקב מרגי: כשהמטרה היא להביא אותם ל -?

<יפעת קלמרו: המטרות הן מורכבות.

<יפעת קלמרו: אבל המטרה הראשונה היא להחזיר למערכת החינוך הרגילה את מי שאפשר, הילדים צריכים להימצא בבתי הספר, זו המסגרת המקובלת.

<יפעת קלמרו: המטרה השניה היא כמובן לתת תעודה משמעותית, ילדים עושים בחינות בגרות, בחינות פנימיות, ומקבלים תעודות של עד 12 שנות לימוד.

<יפעת קלמרו: והמטרה הרחבה היא באמת לשלב אותם כאזרחים - - -

מסעוד גנאים: המטרה הראשונה והבסיסית היא מסגרת בשבילם, שלא יהיו ברחובות.

<יפעת קלמרו: האמת שאנחנו לא כל כך מסתפקים שרק תהיה מסגרת.

<יפעת קלמרו: אנחנו רוצים שיהיה גם תוכן - - -

יעקב מרגי: אם היא הייתה אומרת מסגרת, אני הייתי קופץ.

חנין זועבי: אבל לא בייבי סיטר.

<יפעת קלמרו: ממש לא בייבי סיטר, עבודה מאוד קשה.

יעקב מרגי: אני יכול להגיד לך שהחיים במחיצת חבר כנסת קשה.

יעקב מרגי: את עושה ככה, שואלים למה.

יעקב מרגי: רק "למה כובע" עוד לא הגענו.

<יפעת קלמרו: השירות, כמו שאמרנו, ניתן בתוך הרשות המקומית, זאת אומרת, הרשות המקומית לוקחת אחריות, מעסיקה צוותים חינוכיים - טיפוליים כשבעצם המורים מגיעים דרך רשת עתיד ונותנים את שירותי ההשכלה והלמידה לקראת תעודה.

<יפעת קלמרו: זה ככה הבסיס על רגל אחת.

<יפעת קלמרו: התכנית נמצאת בתהליכי, שוב, אין מטרה שהתכנית תגדל - - -

יעקב מרגי: כמה שנים מאז שזה התחיל כפרויקט?

<יפעת קלמרו: למעלה מ- 20 שנה.

<קריאה: לפחות 25 שנים.

יעקב מרגי: וזה מוגדר כהצלחה?

יעקב מרגי: מישהו מודד את התשומות?

חנין זועבי: יש מדידה?

<יפעת קלמרו: אנחנו נמצאים בתהליכים, אנחנו בעצם כל שנה, פעמיים בשנה, עושים תהליכי מדידה.

<יפעת קלמרו: אנחנו מציבים יעדים גם ברמת רשות מקומית, גם ברמת הילד כמובן, גם ברמת תכנית שלמה.

<יפעת קלמרו: אנחנו מציבים יעדים ומגיעים אליהם.

<יפעת קלמרו: אנחנו לא מצטיינים בהכל, אבל בסך הכל ילדים מגיעים ללמידה משמעותית מאוד עם תעודות משמעותיות, תעודות שנחשבות אחר כך בשוק גם בלימודים בהמשך - - -

יעקב מרגי: תודה.

חנין זועבי: הרשות משתתפת במימון?

חנין זועבי: זה מאצ'ינג?

חנין זועבי: זה במסגרת מאצ'ינג?

<יפעת קלמרו: לא.

יעקב מרגי: מימון מלא.

יעקב מרגי: הביצוע על ידי הרשות המקומית.

<יפעת קלמרו: עובדי קידום נוער מועסקים על ידי הרשות המקומית, אנחנו מממנים חלק והרשות מממנת חלק, לא בהכרח מאצ'ינג ולא בדיוק אחד לאחד - - -

יעקב מרגי: רגע, זה חשוב מה שאת אומרת, עם כל הכבוד, מאצ'ינג זה לאו דווקא אחד לאחד.

יעקב מרגי: גם 10% לרשות חלשה לפעמים, ראש רשות שיש לו סדרי עדיפויות כאלה ואחרים וחינוך לא בקדמת הבמה אצלו, יכול להיות שגם 10% יהיוו אבן נגף והוא לא יתן את הפרויקט האדיר הזה לילדים שלו.

<יפעת קלמרו: אנחנו מפעילים ב- 204 מרכזים, זאת אומרת, אנחנו מכסים כנראה את רוב רובם של הרשויות בארץ.

יעקב מרגי: זה פועל ב- 200 ו?

<יפעת קלמרו: 4.

<יפעת קלמרו: 204 בכל הארץ.

יעקב מרגי: גדלתם בשנה האחרונה אם ככה.

<קריאה: גדלים כל הזמן.

יעקב מרגי: לא, אבל הגידול המשמעותי, אם את אומרת לי 204 לעומת מסמך שיש לי כאן, שהייתם 130 בערך.

<יפעת קלמרו: שוב, בואו נעשה אבחנה בין מרכזים שהם בתוך רשות מקומית לבין מרכזים שהם בתוך מוסדות חסות נוער ובתי סוהר.

יעקב מרגי: את כוללת הכל.

<יפעת קלמרו: כן.

יעקב מרגי: אוקי, תודה.

חנין זועבי: אז הרשות כן צריכה לממן?

יעקב מרגי: ואם יש רשות חלשה שלא מסוגלת לממן?

<יפעת קלמרו: את שירותי ההשכלה הרשות לא מממנת.

<יפעת קלמרו: שירותי ההשכלה שמורים והחלק הלימודי, זה מימון מלא - - -

יעקב מרגי: את סיבכת אותנו עם העובדי יחידת קידום נוער, לא מעניין אותנו.

יעקב מרגי: כל מה שקשור להוראה ולמורים האלה של התכנית הזו, הכל מימון 100% של המשרד.

<יפעת קלמרו: נכון.

מסעוד גנאים: אז הרשות התפקיד שלה זה מין מקום, שכירות, משהו כזה.

יעקב מרגי: בבקשה, רשת עתיד.

יעקב מרגי: אין לנו הרבה זמן ויש לי שאילתא פעם ראשונה ב- - -

<אתי אלוני: בוקר טוב, לי קוראים אתי ואני קודם כל אפתח בזה שאני מצטערת שנודע לנו רק אתמול אקראית בערב על קיומו של הדיון הזה וכמי שמעסיק את מורי היל"ה, ברור שאנחנו צריכים להיות פה, ולכן אני אל"ף מתנצלת שמנהלי הרשת לא כאן.

יעקב מרגי: חבל על הזמן, הוא דיבר איתי, אישרתי את זה והתעקשתי שישלח מישהו.

<אתי אלוני: אני יודעת.

<אתי אלוני: שתיים, אני רוצה לבוא ולומר שאנחנו, רשת עתיד, מ- 2012 קיבלה להפעיל באופן מקצועי את התכנית הזאת וב- 2013 נתחם הסכם קיבוצי עם מורי היל"ה שהוא באמת הסכם בין הבודדים ויחודיים מסוגו להעסקת מורים, ולכן אנחנו גם לא אוהבים את המינוח "קבלן".

<אתי אלוני: אנחנו רשת חינוכית שזכתה במכרז בשונה מהתייחסות טכנית אחרת לקבלן.

<אתי אלוני: אני יכולה לומר שמ- 2012 באופן מאוד ברור ובמגמה עולה, יש לנו היקף צומח ועולה של מורי היל"ה, של מורים שמועסקים ברשת הזאת ובתכנית הזאת.

<אתי אלוני: הראיה המאוד ברורה שלנו היא שיש לנו - - -

מסעוד גנאים: מה מספר המורים?

מסעוד גנאים: כ- 1,300, משהו כזה?

<אתי אלוני: יש לנו למעלה מ- 1,300.

<קריאה: צריך לשאול באיזה חודש של השנה.

יעקב מרגי: גברתי, זכור לי שהרמת יד, נכון?

יעקב מרגי: אין התפרצויות.

<אתי אלוני: מבחינתנו אנחנו מסתכלים על תקופה של זמן, התכנית הזאת היא כפי שאמרה יפעת היא בשנה החמישית שלה והפיקוח הוא פיקוח של משרד החינוך, ובהבנה שלנו גם בגידול היחידות כפי שנאמר, בגידול נקודות הקצה, ברור שלשם אנחנו צריכים לשלוח יותר מורים ואנחנו נמצאים בגידול, שתדעו, של 6% בהיקף המורים ונתון נוסף שאני מבקשת לציין אותו, זה שיש לנו גידול של למעלה מ- 6% בשעות ההוראה שניתנו לילדים.

<אתי אלוני: די בזה שאני אומר שהגידול הזה מאוד בולט בין ע"ה ל- ע"ו.

<אתי אלוני: ואני רוצה לומר שבדבר הזה, בסופו של דבר, כולנו רואים את הילד.

<אתי אלוני: גם התקציב שניתן על ידי הממשלה הוא בא וההוראה היא ששעות ההוראה הן לנער.

<אתי אלוני: ואם גדלנו בשעות ההוראה זה אומר הרבה מאוד ואם גדלנו במספר היחידות זה אומר הרבה מאוד.

<אתי אלוני: אני רוצה לומר - - -

יעקב מרגי: אני אשאל שאלה.

יעקב מרגי: אתם מוציאים מכתב הפסקת עבודה ב- 31.5 לכל המורים?

<אתי אלוני: לא.

<אתי אלוני: אנחנו מוציאים מכתב, אנחנו יכולים להוציא ב- 31.5 מכתב למורים המשרתיים שאנחנו יודעים שלא בהכרח היקף המשרה שלהם ישמר לשנה הבאה כתוצאה - - -

יעקב מרגי: כתוצאה משינויים.

<אתי אלוני: יפה.

<אתי אלוני: זה ב- 31.5 למשרתיים בלבד.

יעקב מרגי: מאחר ואני רוצה להתמקד בקטע הזה של הדיון.

יעקב מרגי: משרד החינוך בצעד מבורך השנה הודיע שלגבי הסייעות, הן יועסקו כל שניים עשר החודשים כולל חודשי החופשה.

יעקב מרגי: המורים של תכנית היל"ה מועסקים באופן שעתי?

<אתי אלוני: המורים של תכנית היל"ה מועסקים על פי הסכם המכרז ב- 70-30.

<אתי אלוני: כ- 70% מהמורים מועסקים בהיקף משרתי - - -

<קריאה: לא.

יעקב מרגי: לא, גברתי.

יעקב מרגי: אני פעם אחרונה מתרה בך, את לא תקבלי רשות דיבור ואני אוציא אותך.

<אתי אלוני: כ- 70% מהשעות שניתנות הן שעות משרתיות.

<אתי אלוני: זה אומר שעובד עובד משרה פלוס חופשות וכולי, וכ - 30% או עד 30% מהשעות, הן שעות שעתיות וזה בשל אופיה של התכנית - - -

יעקב מרגי: אז אני אחדד את השאלה שלי - - -

<אתי אלוני: וזו דרישה בהתאם לכללי המכרז.

יעקב מרגי: בסדר, אני לא בא בטענות.

יעקב מרגי: אנחנו שואלים.

יעקב מרגי: אתם מכירים את התכנית בשונה מאלה שיש להם קפיציות, מכירים הכל.

יעקב מרגי: אני לא יודע, אני בא ללמוד כדי לנסות לעזור ויש כאלה שבאים ומבקשים עזרה ומפריעים לי כדי שלא אתן להם את העזרה.

יעקב מרגי: אז תקשיבי, אני רוצה לדעת.

יעקב מרגי: העובדים מקבלים שכר על חופשות הקיץ?

<אתי אלוני: העובדים המשרתיים כן.

יעקב מרגי: כמה אחוז מהמורים המועסקים בתכנית היל"ה הם עובדים משרתיים?

<אתי אלוני: אמרתי, יש לנו בהתאם להסכם אנחנו אמורים עד כ- 70%, יש לנו סדר גודל שקרוב למספר הזה.

<יפעת קלמרו: מורה משרתי מקבל שכר כל השנה, מורה אפקטיבי או שעה אפקטיבית - - -

יעקב מרגי: לא צריך להתבייש, לפעמים יש מורים לא אפקטיביים וצריך לטפל בהם.

יעקב מרגי: אני אומר, לא את אומרת.

מסעוד גנאים: כמה מקבלים על השעה?

<יפעת קלמרו: השעה האפקטיבית היא שעה גבוהה יותר כי היא מכילה בתוכה פיצוי בגין החופשות.

יעקב מרגי: בגין החופשות.

יעקב מרגי: זה מגולם בפנים.

<יפעת קלמרו: השעה האפקטיבית היא שעה גבוהה יותר.

<אתי אלוני: מהערך השעתי הרגיל.

יעקב מרגי: את אומרת שזה מקסימום 30% מהמועסקים.

<אתי אלוני: מהשעות שניתנות.

יעקב מרגי: מהשעות.

יעקב מרגי: לא, אז רגע.

יעקב מרגי: אני עברית שפה קשה ואני פוליטיקאי ואוהב לברר את הדברים.

יעקב מרגי: ייתכן מאוד, לפי ההבהרה שנתת לי עכשיו, שיכול להיות שהמציאות שכל המורים הם מועסקים 12 חודש, על החלק השעתי הם לא מקבלים 12 חודש.

יעקב מרגי: השאלה, אני הבנתי קודם שחלק מהמורים הם שעתיים ו- 70% מהמועסקים שלכם הם משרתיים.

יעקב מרגי: את אומרת שזה יכול לכלול גם וגם וגם.

<אתי אלוני: כן, כי יש לנו מורים שיש להם משרות משולבות.

יעקב מרגי: משולבות.

יעקב מרגי: אוקי.

<אתי אלוני: אני כן ברשותך אוסיף רגע עוד שני דברים.

יעקב מרגי: אני רוצה לשמוע את הבעיות.

<אתי אלוני: אוקי.

מסעוד גנאים: לא, אבל להתייחס למה שכתוב בדו"ח, שכ- 350 מהמורים הקבועים גם אלה, שלא מתחילים בחודש הראשון או השני.

<אתי אלוני: הנתון הוא יותר מלא נכון, אני לא רוצה להתבטא, הוא לא מדויק.

יעקב מרגי: אז מה המדויק?

מסעוד גנאים: היושב ראש של המורים פה?

יעקב מרגי: רגע, רגע.

<אתי אלוני: הנתון המדויק בא ואומר, שבהתאם ליחסיות ובהתאם לצרכי התכנית וצריך להבין שהתכנית הזו היא תכנית יחודית, היא לא בית ספר, כן?

<אתי אלוני: שבית ספר מתחיל ב- 1.9.

<אתי אלוני: אנחנו פותחים ב- 1 לספטמבר, וצריך לומר שאנחנו פותחים עם מי שהמשיך משנה שעברה ועוד קולטים - - -

יעקב מרגי: מחכים לקלוט.

<אתי אלוני: יפה.

<אתי אלוני: ולכן מטבע הדברים משרד החינוך הגדיר את הגמישות הזאת ואנחנו באופן עקרוני, מורה משרתי הוא מורה שפותח את השנה ועם ההתפתחות של השנה אנחנו מחברים לו גם עוד שעות משרתיות אם הן שעתיות ומוסיפים את המורים השעתיים בהתאם להתפתחות ולצרכי התכנית גם ברמה המקומית וגם ברמה המערכתית, כי יש תכניות במהלך השנה שהן העסקות קצובות והן העסקות כאלה ואחרות.

<אתי אלוני: אני רוצה לומר שאנחנו - - -

יעקב מרגי: גברתי, אני חוזר לשאלה שלי.

יעקב מרגי: אני חייב להיות ממוקד כי אנחנו רוצים לסיים באפקטיביות.

יעקב מרגי: אנחנו אוהבים את המילה אפקטיבי.

יעקב מרגי: שיהיה דיון אפקטיבי יותר מהצהרתי.

יעקב מרגי: אני רוצה לדעת, כמה אמרת מורים בסך הכל יש לכם בתכנית?

<אתי אלוני: יש לנו היום סדר גודל של 1,350 מורים.

יעקב מרגי: יפה.

יעקב מרגי: את יכולה לומר לי בוודאות כמה אחוז ומה שיעור המורים באחוזים שמועסקים בשעתי בלבד?

יעקב מרגי: ותשתדלי שאני לא אלך לאיבוד כי הלכתי פעמיים איתך לאיבוד.

<אתי אלוני: אני יכולה לומר שזה עומד על סדר גודל של 32%.

יעקב מרגי: מה שהיה נתון בעבר של 44% לא מדויק.

<אתי אלוני: ממש לא.

יעקב מרגי: היום את אומרת לי שלפי המכרז אתם בסביבות ה- 30% שהם רק שעתיים.

<אתי אלוני: כן, בהיקף שעתי.

<אתי אלוני: תראה, אין לי עוד את נתונים השנה - - -

יעקב מרגי: אני לא אתפוס אותך ב- 3-4%.

יעקב מרגי: אני שואל אותך שאלה, אני חוזר על השאלה כדי לראות בוודאות שהבנת אותי ושהבנתי אותך.

יעקב מרגי: את רוצה לומר לי בוודאות, בכוונה שאלתי מהסוף, כ- 30% ומשהו מהמורים המועסקים הם במצב שהם רק בשעות אפקטיביות.

<אתי אלוני: אמת.

יעקב מרגי: אין להם מיקס.

<אתי אלוני: נכון.

<אתי אלוני: עכשיו אני רוצה לבוא ולהגיד יותר מזה.

<אתי אלוני: אני רוצה להגיד מה המדיניות שלנו ומה הראיה.

<אתי אלוני: הראיה שלנו היא באופן הצהרתי בולט וגם יחד המשרד, אנחנו מבינים שמורה משרתי הוא מורה פנוי יותר וקשוב יותר לילדים, כי יש לו ביטחון, כי הוא לא צריך לרוץ אחרי שעות.

<אתי אלוני: הוא מורה שבדיוק אותו - - -

יעקב מרגי: הוא זמין למערכת.

<אתי אלוני: בדיוק, אנחנו צריכים אותו שם.

<אתי אלוני: אנחנו צריכים יותר מורים שעוסקים במשרתי, אבל מצד שני אנחנו גם מבינים את אופיה של התכנית ונוכח המציאות הזו אנחנו פחות אוהבים שמורים עוסקים בשברירי משרות, פה שעתיים ופה שלוש שעות.

<אתי אלוני: אנחנו יותר מרוצים את זה ואתם יודעים את זה - - -

יעקב מרגי: בתנאי המכרז.

<אתי אלוני: נכון.

יעקב מרגי: לו יצויר שהמכרז היה מאפשר לכם - - -

<אתי אלוני: תנאי במכרז כרגע הם כאלה ואנחנו מבינים, זה נוכח מציאות מבנה התכנית.

<אתי אלוני: אני אגיד שאנחנו נמצאים במשא ומתן להסדר קיבוצי.

יעקב מרגי: תודה גברתי, תודה.

יעקב מרגי: חנין, בבקשה.

חנין זועבי: אני רוצה להציג את הביקורת של מרכז היל"ה בנצרת, המורים שמלמדים בנצרת אחרי דיונים שהתנהלו שם.

חנין זועבי: כלומר, זה לא הביקורת שלי, זו ביקורת יותר אובייקטיבית מאשר הביקורת שלי.

חנין זועבי: הם אומרים ככה, שיש בעיה שחוזרת על עצמה כמעט מדי שנה, שהמורים לא מתחילים לעבוד בתחילת השנה ויש סחבת בהכנסת מורים למרכזי היל"ה.

חנין זועבי: גם קשה לקלוט מורים מתמחים לפי נושא ולא מעסיקים מורים לפי שעה אפקטיבית ויש גם קושי שהרשות המקומית שהיא אמורה לספק את המבנה, גם כן אין לה יכולת לצייד, אני לא יודעת גם כן מה זה ציוד, אבל אין לה יכולת לצייד את המבנה בציוד המתאים.

חנין זועבי: ויש מחסור ביועצים ופסיכולוגים למרכזי היל"ה.

יעקב מרגי: יש כמה שאלות בדברים, אני רוצה שתרשמו ותתייחסו כי אני עכשיו עובר לצד המורים.

<טלילה אילון: אני מתנצלת על ההפרעות, אני מצטערת.

יעקב מרגי: קיבלתי את ההתנצלות, תציגי את עצמך.

<טלילה אילון: שמי טלילה אילון, אני מורה בתכנית היל"ה משנת 2004.

יעקב מרגי: איפה?

<טלילה אילון: אני מלמדת אנגלית במרכזים ברמת השרון ותל אביב.

יעקב מרגי: נו, רמת השרון, מה?

<טלילה אילון: אוקי.

<טלילה אילון: אני גם, מלבד זה שאני מורה, אני חברה בוועד של ההתארגנות.

<טלילה אילון: אני באה לכאן בתור נציגה של כל המורות בתכנית, לא בתור נציגה של דווקא המרכזים ברמת השרון ותל אביב שאולי - - -

יעקב מרגי: גם ברמת השרון יכולה להיות בעיה.

<טלילה אילון: אוקי.

<טלילה אילון: והנקודה שאנחנו מבקשים להגיש, זה את העניין של אותם מורים שמועסקים רק בשעות אפקטיביות, שלפי נתונים שיש לנו - - -

יעקב מרגי: רגע, בואי נמקד את זה.

יעקב מרגי: אני שמח שהבהרת.

יעקב מרגי: בואי נמקד את הדיון עכשיו, כרגע, כי אני מבין ויוצא מתוך נקודת הנחה שעיקר הטענות לאותם מורים השעתיים, הם מועסקים בשעות אפקטיביות.

יעקב מרגי: אבל אנחנו לא מדברים על המשרתיים.

יעקב מרגי: קדימה.

<טלילה אילון: אני מדברת רק על המורים האלה - - -

יעקב מרגי: מה אופי הבעיות?

<טלילה אילון: שב- 20.6, כשנגמרת שנת הלימודים בתיכון, המורים האלה נתלים באוויר.

יעקב מרגי: ברור.

יעקב מרגי: והנה עכשיו אמרה לך ביושר במילים, אני אתרגם את המילים שלה למילים יותר פשוטות.

יעקב מרגי: את צודקת, זה מה יש כי זה אופי הטיפול, זה לא בית ספר רגיל, זה לא מערכת החינוך הרגילה.

יעקב מרגי: אני אומר את זה בפחות עטיפות צלופן, אני אומר לך שזה אופי הפרויקט, התכנית, אין מה לעשות.

יעקב מרגי: אנחנו לא יודעים ב- 20.6 מי התייצב בבית הספר ומי לא מתייצב בבית הספר ב- 1.9, לוקח תהליך, כולנו מכירים את זה.

יעקב מרגי: ממעונות היום אנחנו מכירים את זה, ושם זו פעולה הפוכה, שהמורים לא נרשמים רק אחרי החגים כדי להבטיח, כל אחד השכל והיצירתיות שלו.

יעקב מרגי: פה אני אומר לך, זה אופי ההעסקה.

יעקב מרגי: כמו הדיון הקודם, אני מנסה להנחות אותך.

יעקב מרגי: מה שקשור לאופי התכנית אני בסוף הדיון אפנה את הזרקורים, אני רוצה לדעת באמת.

יעקב מרגי: אם אין, בואי נתמקד באופי ההעסקה.

יעקב מרגי: אם יש פגיעה בתנאי שכר כמעסיק אם הם פועלים בניגוד לחוקה, בניגוד לתנאי העבודה בישראל, אם בקטעים האלה יש ניצול בתנאי העבודה מבחינה פיזית, תני לי כמייצגת את העובדים, אם יש בעיות כאלה.

יעקב מרגי: מה שקשור למכרז ולאופי התכנית, תאמיני לי שבסוף הדיון, יושב פה איש כוח לעובדים, ראה שבסוף הדיון אני יודע למקד את הבעיה.

יעקב מרגי: הבנת אותי או שאני אסביר את זה עוד פעם?

<טלילה אילון: כן, אני מבינה.

<טלילה אילון: אני לא יכולה לציין נקודות שבהן יש עבירה על החוק או משהו כזה, אבל אנחנו עדיין טוענים שסוג כזה של ההעסקה - - -

יעקב מרגי: מסכים איתך - - -

<טלילה אילון: - - הוא פוגעני - - -

יעקב מרגי: - - אני רק רוצה לבודד, למקד את הדיון.

<טלילה אילון: אוקי, אז יש איזה נקודה שאני מבקשת לחדד.

<טלילה אילון: מה שאני הייתי רוצה לבקש מכבודו אם אפשר - - -

יעקב מרגי: בלי כבודו, בית משפט זה כבודו.

<טלילה אילון: אז אני לא יודעת איך לפנות אליך - - -

יעקב מרגי: חבר הכנסת, אם את רוצה יושב ראש הוועדה, יעקב אם את רוצה גם.

<טלילה אילון: לא, יושב ראש הוועדה, אני אתן לך את הכבוד המגיע לך.

<טלילה אילון: אני רוצה לבקש נתונים לגבי כמות הנערים שבתכנית, לפי חודשי השנה.

<טלילה אילון: כי אנחנו רואים שיש תנודתיות מסויימת בכמות המורים - - -

יעקב מרגי: היא אמרה את זה אבל, לא במספרים.

<טלילה אילון: אז תראה, בסופו של דבר זו עדיין תכנית שפועלת כבר עשרות שנים, אנחנו עדיין בהרבה מקרים קולטים נערים בכיתה י', זאת אומרת שאנחנו יודעים שהם אמורים להיות אצלנו במשך שלוש שנים - - -

יעקב מרגי: לא בהכרח.

<טלילה אילון: זה לא שכל הנערים מתחילים בתחילת השנה בכיתה יב' ובסוף השנה כולם הולכים.

יעקב מרגי: יש תנודתיות.

<טלילה אילון: אז אנחנו מבקשים - - -

יעקב מרגי: עם השנים, את אומרת, הם יכלו לדעת כבר את אופי התכנית ואת אופי ההתנהגות.

<טלילה אילון: ולראות שיש התאמה.

<טלילה אילון: אם תרשה לי, אז אני יכולה לתאר לך מצב, שבתחילת השנה בגלל שלא הוחזרו כל המורים לעבודה, הקבוצות יותר גדולות, שזה בניגוד למדיניות של התכנית, או מצב לדוגמא שמורה נדרשת להכין מערכים לבגרות בפעמיים חצי שעה לשבוע, כי אין שעות.

יעקב מרגי: משרד החינוך יודע מהתופעה הזאת?

יעקב מרגי: את מכירה את זה?

יעקב מרגי: מה לא?

<טלילה אילון: חצי שעה היום, חצי שעה ב - - -

<יפעת קלמרו: בוודאי.

<יפעת קלמרו: לענות?

יעקב מרגי: כן.

<יפעת קלמרו: התנודתיות של התלמידים כמובן נובעת מהקצב של הכניסה והיציאה מבתי ספר והנשירה ואנחנו רוצים שכולם ישארו בבית הספר.

<יפעת קלמרו: אנחנו פותחים שנה עם בסביבות 40% פחות מאשר בשיא השנה, פותחים שנה עם בין 4,000-5,000 ילדים, שנה מאוד חזקה כמו השנה פותחים עם קצת יותר מ- 5,000 ולכן אנחנו מלכתחילה בנינו את מבנה סל השעות עם השעות האפקטיביות.

יעקב מרגי: תזכירי לי את השם?

<טלילה אילון: טלילה שמי.

יעקב מרגי: טלילה באה ואומרת תקשיבו.

יעקב מרגי: תכנית היל"ה קיימת כבר 20 ומשהו שנים.

יעקב מרגי: בכל מסגרת, אחרי כמה שנים אנחנו יודעים לסמן לנו את אופי ההתנהגות.

יעקב מרגי: למה שאנחנו לא נעשה אחורה כמה שנים ונראה ב- 1.9 כמה, פחות או יותר, אי אפשר לקלוע אף פעם, תמיד יש סטיות.

יעקב מרגי: הסטטיסטיקן הכי גדול לוקח לו מרווח תמרון, ולא נהיה במצב קיצון, שב- 1.9 יש לי את השגריר היחיד שמגיע, מתחיל באי וודאות של חודש- חודש וחצי ולאחר מכן אנחנו מתמודדים כל הזמן עם תנודתיות ואי וודאות וצוות לא יציב.

יעקב מרגי: השאלה - - -

<יפעת קלמרו: אבל זה בדיוק מה שאנחנו עושים.

<יפעת קלמרו: אנחנו יודעים בדיוק, בסטיות כאלה ואחרות, את מספר הילדים שעתידים לפתוח את השנה כי אנחנו משווים את זה לשנים קודמות ולכן אנחנו פותחים שנה עם 70% מהשעות המשרתיות וככל שמתווספים תלמידים ומתווספים מקצועות לימוד ומתווספים - - -

יעקב מרגי: את מכירה את ההכנה לבגרות, חצי שעה שבועית?

<יפעת קלמרו: לא.

<יפעת קלמרו: זה איזשהי ואריציה מקומית שלא אמורה להיות, והיא בטח נובעת מאיזשהו צורך מקומי מהיכולת של הילדים לשבת.

<יפעת קלמרו: לפעמים אנחנו מלמדים ילד חצי שעה כי זה מה שהוא כרגע יכול, הוא יצא להתאוורר ויחזור לחצי שעה הבאה.

<טלילה אילון: אבל מקציבים לה 4 שעות.

יעקב מרגי: תודה, תודה.

יעקב מרגי: בבקשה, אדוני.

<מרטין וילר: הי, אני מרטין מכוח לעובדים, מרכז את ענף החינוך בכוח לעובדים.

<מרטין וילר: אני רוצה לדבר על שני עניינים ולמקד אותם כדי שהדיון גם יהיה קצת יותר אפקטיבי כמו שאמרת - - -

יעקב מרגי: כן.

יעקב מרגי: כי אני ב- 10:55 רץ למליאה להציג שאילתה דחופה.

<מרטין וילר: בסדר.

<מרטין וילר: אז הדבר הראשון הוא, שמן הסתם בעקבות ההסכם הקיבוצי הראשון, תנאי ההעסקה של המורים והמורות השתפרו וזה דבר שאנחנו מברכים עליו ומן הסתם יש גם מעורבות של המדינה בדבר הזה - - -

יעקב מרגי: היה דיון.

יעקב מרגי: תפרגן לוועדת החינוך שבתחילת הקדנציה שלה קיימה פה דיון שעל תנאי ההעסקה בהיל"ה - - -

<מרטין וילר: רגע, אני רק אשמח אם אני אוכל לסיים את דבריי.

יעקב מרגי: סליחה, לא מפריעים.

יעקב מרגי: אתה יודע מה ההבדל בין כולם אלי?

יעקב מרגי: אתה ריבון.

<מרטין וילר: זהו.

<מרטין וילר: אז שני דברים.

<מרטין וילר: אנחנו נמצאים עכשיו בעיצומו של משא ומתן להסכם קיבוצי נוסף, אנחנו מקווים שההסכם הקיבוצי החדש הזה שיחתם בתקווה בקרוב, ייתן מענה לבעיות שחלקן עלו כאן מכל מיני כיוונים שונים.

<מרטין וילר: אחת הבעיות העיקריות זה הסיפור הזה של היקפי משרה שמשתנים בצורה דרסטית לקראת סוף שנה ובתחילת שנה, בדומה לדיון הקודם שקיימנו, גם פה יש מצב של מאות מורים שמחכים שיקראו להם לעבוד - - -

יעקב מרגי: אומרת לך גברת קלמרו יפעת, לקחנו זאת בחשבון בתמחור שעת ההוראה לגבי האי וודאות הזאת.

<מרטין וילר: לכן אני אומר, ההסכם הקיבוצי החדש, אם אפשר לבקש מהמדינה בקשה כזאת, כיוון שכל המורים הם באמת מורים ומורות משרתיים, אנחנו רוצים שההסכם הקיבוצי החדש והתחלנו לדבר על זה במשא ומתן, הוא יהיה מבוסס על שינוי תפיסה.

<מרטין וילר: זאת אומרת, אנחנו עם כל הכבוד לעיקרון של הגמישות ואני יודע שזה עיקרון מקודש כשזה נוגע להפרטה של שירותים חברתיים, אנחנו רוצים להביא למצב שבו המורים האלה לא צריכים להיות חרדים לפרנסה שלהם, וזה הבסיס של הדבר הזה.

<מרטין וילר: החרדה הזו לפרנסה גם לא מאפשרת תפקוד מיטבי ופוגעת באיכות השירות, אם זה דבר שאפשר לדבר עליו.

<מרטין וילר: אנחנו כן רוצים לבקש מהמדינה שתידרש לנושא הזה במסגרת המשא ומתן.

<מרטין וילר: מדינה זה לימינך, ולא חברי הכנסת דווקא.

<מרטין וילר: אני לא יודע אם אפשר לבקש שתתערבו, אבל תקחו בחשבון שאנחנו העיקרון המרכזי שלנו במשא ומתן הזה, הוא לצמצם ככל שאפשר את השעות האפקטיביות.

יעקב מרגי: תודה.

יעקב מרגי: גברתי, בין האחרונות.

יעקב מרגי: אנחנו לקראת סיכום.

<מיכל פישר: אני לא האחרונה, אני מקווה שתיתן גם לשירה לדבר.

יעקב מרגי: רק בגלל התקווה שלך אני לא אאכזב אותך.

<מיכל פישר: אז יופי, אני שמחה.

<מיכל פישר: שמי מיכל פישר, אני הייתי חברת ועד ועבדתי בהיל"ה 22 שנה.

יעקב מרגי: מיום היווסדה.

<מיכל פישר: לא נעשה עכשיו חשבון מתמטי - - -

מסעוד גנאים: רגע, את עכשיו עובדת?

<מיכל פישר: אני חושבת שטעיתי בחשבון כרגע, אני קצת נרגשת.

<מיכל פישר: אני רוצה לציין שני דברים.

יעקב מרגי: אני שמח שמורה וותיקה נרגשת מהמעמד הזה, לי זה עושה טוב, כל הכבוד לך.

<מיכל פישר: - - יזם את הפגישה הקודמת שהייתה באמת ב- 2012.

יעקב מרגי: נכון.

יעקב מרגי: וגם אז הוא יזם את הדיון.

<מיכל פישר: כן, נכון.

<מיכל פישר: ואני אשמח - - -

מסעוד גנאים: אבל זה היה על תנאי ההעסקה של המורים והיה בלאגן עם זה.

<מיכל פישר: אני רוצה רק לציין כמה דברים שחשוב שתדעו.

<מיכל פישר: אחד הדברים שאני עוקבת אחריו לדוגמא, הוא שבמרכזים שחוברים אליהם, זאת אומרת מרכזים שלכאורה מורים היו משרתיים השנה ושנה שעברה, חברו מורים ב- 8 שעות.

<מיכל פישר: אני אתן רק דוגמא אחת.

<מיכל פישר: טובא זנגריה, שבה מורים וותיקים עזבו מסיבות - - -, והם נזקקים למורים משרתיים והיו מורים משרתיים.

<מיכל פישר: רכזת ההשכלה מקבלת אותם ב- 8 שעות מקסימום וזו רק דוגמא אחת, יש לי עוד כמה דוגמאות כאלה, לא אפרט כרגע, אמרו כאן שיש הרבה מאוד מרכזים וזה קיים בעוד מרכזים.

<מיכל פישר: דבר שני שקשור להפרטה.

<מיכל פישר: למה תלמידים לא בדיוק - - - ?

<מיכל פישר: כי יש הפרטה, הרשות המקומית אחראית לגייס, הקב"סים העובדים במסגרת הרשות המקומית, הם והמדריכים מגייסים את התלמידים.

<מיכל פישר: לאו דווקא בסוף השנה אלא בתחילת השנה, ואז אין בדיוק סינכרוניזציה ותלמידים מתחילים להופיע בתחילת השנה.

<מיכל פישר: גם את זה צריך לקחת בחשבון, שלא משרד החינוך אלא הרשות המקומית שכאן ציינו עד כמה לפעמים הם דלים במשאבים.

<מיכל פישר: ודבר אחרון שאני רוצה לציין, זה שיש מורים שלא הוחזרו עד היום.

<מיכל פישר: גם היום יש מורים או בתחילת השנה.

<מיכל פישר: עכשיו, מורה - - -

מסעוד גנאים: רגע, עד היום?

<מיכל פישר: - - שנותנים להם אפשרות, מה שיפעת קלמרו ציינה בצדק, נהפוך הוא, חיים משמעותיים וללמוד ולהמשיך וצריך אימון במערכת ואימון במורים, כאשר מחליפים מורים - - -

יעקב מרגי: תודה.

יעקב מרגי: תאפשרי לי למלאות אחר תקוותך.

<מיכל פישר: - - כאשר לא מחזירים מורים, המורה לא בטוח, המורה אפילו לא יכול להגיע לכאן כי הוא חייב לעבוד בנתיים באיזה עבודה אחרת וזאת הבעיה - - -

יעקב מרגי: תודה.

יעקב מרגי: לכן יש לו נציגות נאמנות כאן.

<מיכל פישר: ולכן תלמידים נושרים ולא מגיעים לאותה בגרות ולכן הרבה פעמים יש בעיות.

יעקב מרגי: תודה.

יעקב מרגי: בבקשה.

<שירה חייט: שלום, אני שירה.

<שירה חייט: אני גם כן מורה בתכנית וגם פעילה בוועד.

יעקב מרגי: מאיפה בארץ?

<שירה חייט: אני פה בירושלים, מרכז העיר.

<שירה חייט: עכשיו, סתם לספר משהו ממש קטן מהרגע להרגע.

<שירה חייט: אתמול פגשתי מורות ממודיעין עלית, כולן שם עם בטן מלאה והתחושה של התסכול שלהן, הן חוזרות מחופשות לידה, היה להן, נגיד, 15 שעות, הן חוזרות מחופשת לידה - - -

יעקב מרגי: מודיעין עלית, זה תסכול על הרשות המקומית שלהן, על צורת ההעסקה שלהן.

<שירה חייט: אולי גם, אבל הן מדברות על התחושה שלהן איך משנה לשנה היקף - - -

יעקב מרגי: אני יודע לשים את הביקורת במקום הנכון.

<שירה חייט: - - היקף ההעסקה שלהן יורד משנה לשנה, הן אומרות אין לנו - - -

יעקב מרגי: הנה, אני קורא לכן במעמד הזה, לשלוח יחידות פיקוח ובקרה על מימוש ויישום התכנית במודיעין עלית.

יעקב מרגי: אני מבקש לדווח לוועדה על ההמצאים של הביקורת.

יעקב מרגי: בבקשה.

<שירה חייט: לא, אז אני אומרת, אני פוגשת הרבה מורות בשטח, ההרגשה של המורים באופן כללי היא חוסר ביטחון מוחלט בתכנית, התלמידים חשובים לכולם אבל המורים לא רוצים להמשיך להישאר במערכת הזאת מהתיסכול הזה של החוסר יציבות, זה דבר בסיסי.

<שירה חייט: אף אחד לא רוצה להרגיש כאילו המשכורת שלו זה דבר שנתון לחסדי - - -

יעקב מרגי: ברור.

יעקב מרגי: מסעוד, רצית להוסיף?

יעקב מרגי: כי אני מסכם.

מסעוד גנאים: כן, אני רוצה להודות לכולם.

מסעוד גנאים: למורים, לרשת עתיד, למשרד החינוך.

מסעוד גנאים: היה חסר השלטון המקומי, לפי דעתי, אדוני היושב ראש.

מסעוד גנאים: משום שהרשות היא בסוף - - -

יעקב מרגי: ברוך ה' יש לנו מספיק בעיות שמתרכזות אליהם.

מסעוד גנאים: אני יודע.

מסעוד גנאים: התכנית היא חשובה מאוד, אני יודע שהרבה רשויות ערביות הן בתכנית הזו, לא יודע מה ההיקף ומה המספר - - -

<קריאה: אז אולי, כבוד היושב ראש, אולי נבקש - - -

מסעוד גנאים: 40%?

<יפעת קלמרו: 40% מהילדים בתכנית הם דוברי ערבית.

מסעוד גנאים: יש מסמך שכולל חלוקה מגזרית?

<קריאה: גם השנה נפתחו עוד יחידות ערביות, אבו גוש וכן הלאה.

<קריאה: ערביות וחרדיות.

יעקב מרגי: נגעת בנקודה.

מסעוד גנאים: שמה הצורך.

מסעוד גנאים: אני מייחס חשיבות רבה מאוד מאוד, אם זה לתכנית היל"ה ולשאר התכניות.

מסעוד גנאים: נכון, אני דיברתי על מסגרת בהתחלה, אבל אני רוצה שבסוף הנער הזה, אם הוא משוטט ברחוב, זו פצצה מתקתקת.

מסעוד גנאים: לפני שנתיים או שלוש או ארבע שנים, היה דו"ח שאמר, 40% מבני הנוער הערבים לא לומדים ולא עובדים.

מסעוד גנאים: זאת בעיה.

מסעוד גנאים: אם אנחנו רוצים לנתח - - -

<קריאה: 45% מכלל הנוער בישראל שהוא אינו לומד ואינו עובד זה נוער ערבי.

מסעוד גנאים: כן.

מסעוד גנאים: אז מאיפה בא הפשע?

מסעוד גנאים: מאיפה באה האלימות?

מסעוד גנאים: אם יש מסגרת כזו ומסגרת היא לא רק כמסגרת שיהיו בה, אלא נותנת להם את המענה החינוכי והלימודי והערכים וכל הדברים האלה, זה טוב.

מסעוד גנאים: אני יודע גם שהיא נותנת מקומות עבודה למאות מורים ומורות ערבים שלא מוצאים את העבודה במשרד החינוך, אבל באותה העת, אם התכנית חשובה, נותנת שירות חשוב מאוד, גם את המורים שצריך לתקן ולשפר את המעמד שלהם באופן מתמיד.

יעקב מרגי: תודה.

יעקב מרגי: כפי שאתם רואים, הועדה מצויה ומזומנה, מה שנקרא, לדון בסוגיות האלה.

יעקב מרגי: זו ישיבת, אפשר לקרוא לה אפילו, ישיבת מעקב לדיונים הקודמים שהיו.

יעקב מרגי: אנחנו נמשיך לעקוב אחרי זה.

יעקב מרגי: הוועדה מודה לחברי הכנסת המציעים, הוועדה מודה לאורחים החשובים שהגיעו, הוועדה מודה למשרד החינוך על הסקירה המקיפה על תכנית היל"ה.

יעקב מרגי: תכנית היל"ה היא תכנית חשובה שיש לעשות הכל כדי לחזק אותה ולעבות את הצוות החינוכי והצוות הפסיכולוגי המלווה.

יעקב מרגי: הוועדה עמדה מקרוב על מצוקתם של כ- 30% מהמורים המועסקים בתכנית היל"ה כמורים שעתיים ועל חוסר הביטחון התעסוקתי שלהם.

יעקב מרגי: הוועדה קוראת למשרד החינוך ולרשת עתיד למצוא את הדרך שבה אפשר להשיג את מקסימום המורים במסגרת משרתית ולא שעתית ולעשות הכל כדי שבהסכם הקיבוצי הבא יבוא שיפור שיעניק מוטיבציה רבה לצוות ההוראה ולצוות החינוכי.

יעקב מרגי: תודה רבה, הישיבה נעולה.

יעקב מרגי: תם ולא נשלם.